# Crisi del Níger del 2023

El 26 de juliol de 2023 es va produir un cop d'estat al Níger, en el qual la guàrdia presidencial del país va detenir al president Mohamed Bazoum, i el comandant de la guàrdia presidencial, general Abdourahamane Tchiani, es va autoproclamar líder d'una nova junta militar. En resposta, el 30 de juliol de 2023, la Comunitat Econòmica dels Estats de l'Àfrica Occidental (CEDEAO) va donar als colpistes nigerins un termini d'una setmana per a retornar el poder a Bazoum o enfrontar-se a sancions internacionals i a l'ús de la força. El termini va expirar el 6 d'agost de 2023. La CEDEAO ja va intervenir anteriorment a Gàmbia per a restaurar la democràcia després de la crisi constitucional de 2016-2017.

## Blocs

Les juntes militars de Burkina Faso i Mali —que igual que Tchiani també van arribar al poder mitjançant un cop d'estat— van fer un comunicat conjunt en què asseguraven que una intervenció militar contra el Níger seria una declaració de guerra contra ells. A més a més, el govern de la República de Guinea, també sota el control de colpistes, va reconèixer el nou govern nigerí i va condemnar les sancions imposades per la CEDEAO al Níger, però no va explicitar cap suport militar. Uns dies més tard, el ministre de Defensa del Txad, que va intentar mediar sense èxit la crisi entre els colpistes nigerins i Bazoum, va anunciar que no participaria en una intervenció militar contra el nou règim nigerí. En el mateix dia que acabava l'ultimàtum, el president d'Algèria Abdelmadjid Tebboune va rebutjar energèticament una possible intervenció militar.
Ievgueni Prigojin, cap del grup paramilitar privat rus Grup Wagner, que ha operat en el veí malià i ha substituït a França en la lluita contra la insurrecció gihadista del mateix país, va elogiar el cop i el va qualificar de part de la lluita del Níger contra els seus «colonitzadors». Les declaracions de Prigojin van contrastar amb la línia oficial donada pel govern rus, ja que el portaveu del president Vladímir Putin, Dmitri Peskov, va qualificar el cop de «greu preocupació» i va demanar a totes les parts «moderació» i «el retorn més ràpid possible a l'ordre legal», al mateix temps que va criticar posteriorment la intervenció de forces no regionals per «ineficaç». Mikhailo Podoliak, assessor del president ucraïnès Volodímir Zelenski, va al·legar que Rússia estava darrere del cop al Níger.
La major part de la comunitat internacional va rebutjar el cop d'estat: les Nacions Unides, la Unió Africana, Nigèria, el Senegal i la resta de la CEDEAO, França i la resta de la Unió Europea, el Regne Unit, Suïssa, Noruega, Albània, Turquia, els Estats Units d'Amèrica, el Canadà, l'Argentina, el Brasil, Mèxic, Colòmbia, Ucraïna, Rússia, el Japó, l'Aràbia Saudita, els Emirats Àrabs Units, Bahrain, Algèria, Egipte, Sud-àfrica, i Burundi. Per l'altra banda, el Marroc i Qatar no van condemnar el cop i van instar al diàleg.

## Fets

El 30 de juliol, la CEDEAO va donar un ultimàtum a la junta militar nigerina perquè restituís a Bazoum com a president en el termini d'una setmana. En un comunicat llegit pel president de la Comissió de la CEDEAO, Omar Touray, en la Cimera Extraordinària convocada a Abuja en resposta al cop, van afirmar que si no es complien les seves exigències «prendrien totes les mesures necessàries per a restablir l'ordre constitucional en la República de Níger» i que «tals mesures poden incloure l'ús de la força». La resposta del bloc cap a la junta diferia dràsticament de les mesures preses amb els recents cops d'estat a Mali, Burkina Faso i Guinea, que no implicaven l'amenaça de la força per a reinstaurar al govern enderrocat.
La CEDEAO també va anunciar «sancions immediates» contra el Níger, com el tancament de les fronteres terrestres i aèries, la imposició d'una zona d'exclusió aèria a tots els vols comercials amb origen o destinació a Níger i la suspensió de totes les transaccions comercials i financeres entre la CEDEAO i el Níger. El Banc Central de la CEDEAO va congelar els actius de les empreses estatals nigerines, la qual cosa va provocar la cancel·lació d'una emissió de bons per valor de 30.000 milions de francs CFA (51 milions de dòlars).
Al llarg d'aquest temps, la junta militar va facilitar l'evacuació dels civils occidentals —principalment europeus.
L'1 d'agost, la junta militar va anunciar que havia reobert les fronteres del Níger amb Algèria, Burkina Faso, Mali, Líbia i el Txad. L'endemà es van registrar talls d'electricitat en les ciutats del Níger, que és molt dependent del subministrament del seu veí Nigèria.
El 3 d'agost, el règim va censurar l'emissió dels programes de France 24 i Radio France Internationale (RFI), com havia ocorregut mesos abans a Mali i Burkina Faso. El primer canal era seguit setmanalment per una quarta part de la població nigeriana i RFI era l'emissora internacional més seguida del país. France Médias Monde, propietària de totes dues cadenes de mitjans de comunicació, va protestar per la decisió.
A més a més, la junta també va anunciar la retirada de Níger dels seus acords militars amb França, especialment els que permetien l'estacionament de tropes franceses al país i regulaven l'estatus dels militars que lluitaven contra el gihad islamista en territori nigerí. En un altre anunci, després del fracàs de les converses de pau, va ordenar la retirada dels ambaixadors de Níger a França, Nigèria, Togo i els Estats Units. En resposta, França va dir que prenia nota de les accions de la junta, però va procedir a recordar-los que els acords es van signar entre autoritats «legítimes».
El 10 d'agost de 2023, la CEDEAO va reunir els seus líders per prendre una decisió respecte com encarar la crisi al Níger. De la cimera en va sortir un acord per activar les tropes en la reserva per a la intervenció militar en el moment que calgués. Tanmateix, el president de torn de l'organisme, el president nigerià Bola Tinubu, va incidir en el seu discurs en que seguien prioritzant el diàleg i esgotar totes les vies diplomàtiques. Per la seva banda, Mali i Burkina Faso, membres suspesos de l'organisme, van assegurar que farien costat al Níger en cas d'intervenció militar.
El 13 d'agost, el Parlament de la CEDEAO va optar per organitzar un equip de mediació, encapçalat pel vicepresident del Parlament, el nigerià Idris Wase, després que la junta nigerina hagués mostrat disposició a negociar.
El Regne Unit va tancar i evacuar la seva ambaixada a Niamey el 20 d'agost, davant la situació d'inseguretat i possible intervenció militar. Aquest anunci es va produir després que la CEDEAO anunciés que ja tenia prevista una data per la intervenció militar en el cas que fracassessin les converses.
La missió diplomàtica de la CEDEAO al Níger va valorar el 21 d'agost com inacceptable la proposta dels colpistes nigerins d'una transició de com a màxim 3 anys, adduint que el restabliment democràtic havia de ser el més immediat possible. Mentrestant, l'UNICEF va alertar que més de 2 milions d'infants encaraven una situació humanitària alarmant. Uns 300 camions carregats de productes alimentaris van arribar a Niamey procedents de la veïna Burkina Faso. En un altre ordre de coses, l'activitat dels grups gihadistes Estat Islàmic i Al-Qaida havien mantingut la seva activitat al Níger, en concret en la darrera acció hi van perdre la vida 17 militars nigerins, prop de les fronteres amb Burkina Faso i Mali.

## Referències

* 1 2 B, E. «París avisa els colpistes del Níger que es prenguin seriosament l'amenaça africana d'intervenció militar», 06-08-2023. [Consulta: 6 agost 2023].
* ↑ DAKAR, EFE /; Martí. «Tropes del Senegal entren a Gàmbia per forçar la renúncia de Jammeh», 19-01-2017. [Consulta: 6 agost 2023].
* 1 2 Sala, Núria. «La comunitat internacional retira l'ajuda econòmica al Níger després del cop d'estat». Ara, 29-07-2023. [Consulta: 6 agost 2023].
* ↑ B, E. «París avisa els colpistes del Níger que es prenguin seriosament l'amenaça africana d'intervenció militar», 06-08-2023. Arxivat de l'original el 2023-08-06. [Consulta: 6 agost 2023].
* ↑ «Chad will not intervene in Niger coup, defence minister says» (en anglès). Reuters, 04-08-2023. Arxivat de l'original el 2023-08-06 [Consulta: 7 agost 2023].
* ↑ «Algeria opposes military intervention in Niger, Ennahar TV reports» (en anglès). Reuters, 05-08-2023. Arxivat de l'original el 2023-08-06 [Consulta: 7 agost 2023].
* ↑ Mednick, Sam. «Niger's president vows democracy will prevail after mutinous soldiers detain him and declare a coup», 27-07-2023. Arxivat de l'original el 27 juliol 2023. [Consulta: 27 juliol 2023].
* ↑ «Situation in Niger is 'cause for serious concern', says Kremlin». Aljazeera, 31-07-2023. [Consulta: 31 juliol 2023].
* ↑ «Kremlin says interference of non-regional actors unlikely to help Niger». Aljazeera, 04-08-2023. Arxivat de l'original el 2023-08-05. [Consulta: 5 agost 2023].
* ↑ «Russia responsible for Niger coup, says top Ukrainian official». Al Jazeera, 01-08-2023 [Consulta: 1r agost 2023].
* 1 2 3 «‘Coup attempt’ in Niger: Here’s what we know so far» (en anglès). [Consulta: 6 agost 2023].
* ↑ «https://twitter.com/AUC_MoussaFaki/status/1684188522121396224». [Consulta: 6 agost 2023].
* ↑ «https://twitter.com/_AfricanUnion/status/1684197527107641344». [Consulta: 6 agost 2023].
* ↑ «https://twitter.com/NigeriaGov/status/1684241655052873745». [Consulta: 6 agost 2023].
* ↑ «https://twitter.com/Macky_Sall/status/1684484529753296896». [Consulta: 6 agost 2023].
* ↑ https://www.facebook.com/FRANCE24.Espanol. «Juntas militares de Mali, Burkina Faso y Guinea se alinean contra el uso de la fuerza en Níger», 01-08-2023. [Consulta: 6 agost 2023].
* ↑ «Britain condemns attempts to undermine democracy in Niger» (en anglès). Reuters, 31-07-2023.
* ↑ «10 Swiss nationals have just departed from Niger» (en anglès). [Consulta: 6 agost 2023].
* ↑ «https://twitter.com/NorwayMFA/status/1684225570345738241». [Consulta: 6 agost 2023].
* ↑ «https://twitter.com/AlMissionUN/status/1685077726842023937». [Consulta: 6 agost 2023].
* 1 2 3 4 «Saudi Arabia, UAE, Turkey, Algeria and Egypt express ‘concern’ over Niger coup - Al-Monitor: Independent, trusted coverage of the Middle East» (en anglès), 27-07-2023. [Consulta: 6 agost 2023].
* ↑ «https://twitter.com/CanadaFP/status/1684329797562802177». [Consulta: 6 agost 2023].
* ↑ «https://twitter.com/CancilleriaARG/status/1684367604289355776». [Consulta: 6 agost 2023].
* ↑ «Crise política no Níger» (en portuguès brasiler). [Consulta: 6 agost 2023].
* ↑ Luna, Por Alemao. «México condenó el golpe de Estado en Níger y pidió la liberación de Mohamed Bazoum» (en espanyol europeu). [Consulta: 6 agost 2023].
* ↑ «Comunicado de prensa sobre la situación en Níger» (en castellà). Cancillería. [Consulta: 6 agost 2023].
* ↑ «https://twitter.com/OlegNikolenko_/status/1684489303399751680». Arxivat de l'original el 2023-08-06. [Consulta: 6 agost 2023].
* ↑ «Kremlin expresses concern over Niger after Wagner chief celebrates coup» (en anglès). Reuters, 31-07-2023.
* ↑ «The Situation in the Republic of Niger（Statement by Press Secretary ONO Hikariko）» (en anglès). [Consulta: 6 agost 2023].
* ↑ «Kingdom of Bahrain strongly condemns coup attempt in Republic of Niger» (en anglès). Kingdom of Bahrain Ministry of Foreign Affairs, 27-07-2023. Arxivat de l'original el 2023-07-31. [Consulta: 6 agost 2023].
* ↑ «South Africa condemns the coup d’état in the Republic of Niger – DIRCO» (en anglès americà). Arxivat de l'original el 2023-08-06. [Consulta: 6 agost 2023].
* ↑ «https://twitter.com/GeneralNeva/status/1684434220985323522». [Consulta: 6 agost 2023].
* ↑ Elghoubachi, Amina. «Barlaman Today - Morocco Eyes Niger’s Situation Following Coup» (en anglès americà), 31-07-2023. [Consulta: 6 agost 2023].
* ↑ «https://twitter.com/MofaQatar_EN/status/1684554412788707328». [Consulta: 6 agost 2023].
* ↑ Staff, Our Foreign «Thousands of pro-Russia protesters march through Niger capital in support of coup» (en anglès). The Telegraph, 30-07-2023 [Consulta: 30 juliol 2023]. Arxivat 2023-07-30 a Wayback Machine.
* ↑ ; Onuah, Felix «West Africa bloc threatens force on Niger coup leaders, French Embassy attacked» (en anglès). Reuters, 30-07-2023 [Consulta: 30 juliol 2023]. Arxivat 2023-08-01 a Wayback Machine.
* ↑ «French embassy in Niger is attacked as protesters waving Russian flags march through capital». The Columbian, 30-07-2023. Arxivat 31 de juliol 2023 a Wayback Machine.
* ↑ Balima, Boureima; Onuah, Felix «West Africa threatens force on Niger coup leaders, French embassy attacked» (en anglès). Reuters, 31-07-2023 [Consulta: 1r agost 2023]. Arxivat 2023-08-01 a Wayback Machine.
* ↑ «Niger's planned $51 million bond issuance cancelled due to sanctions» (en anglès). Reuters, 31-07-2023 [Consulta: 1r agost 2023]. Arxivat 2023-07-31 a Wayback Machine.
* ↑ ; Kar-Gupta, Sudip «France will start evacuation of French, EU citizens from Niger on Tuesday» (en anglès). Reuters, 01-08-2023 [Consulta: 1r agost 2023]. Arxivat 2023-08-01 a Wayback Machine.
* ↑ «Niger reopens borders with several neighbours a week after coup» (en anglès). Reuters, 02-08-2023 [Consulta: 2 agost 2023]. Arxivat 2023-08-05 a Wayback Machine.
* ↑ «Niger power blackouts blamed on coup sanctions» (en anglès). BBC News, 02-08-2023. Arxivat de l'original el 2023-08-02 [Consulta: 7 agost 2023].
* ↑ «RFI et France 24 s'indignent de la suspension de leur diffusion au Niger» (en francès), 03-08-2023. Arxivat de l'original el 2023-08-03. [Consulta: 3 agost 2023].
* ↑ «Coup d'État au Niger: les putschistes dénoncent des accords militaires conclus avec la France» (en francès). Arxivat de l'original el 2023-08-04. [Consulta: 4 agost 2023].
* ↑ «Coup d'État: les putschistes retirent les ambassadeurs du Niger en France et dans trois autres pays» (en francès). Arxivat de l'original el 2023-08-03. [Consulta: 4 agost 2023].
* ↑ Ugwu, Francis. «Peace talk fails as Niger Republic cuts ties with Nigeria» (en anglès americà), 04-08-2023. Arxivat de l'original el 2023-08-04. [Consulta: 4 agost 2023].
* ↑ «France: Deals revoked by Niger military were signed with 'legitimate' gov't», 04-08-2023. Arxivat de l'original el 4 d’agost 2023. [Consulta: 7 d’agost 2023].
* ↑ «Quinze estats africans anuncien una intervenció militar contra el cop d’estat al Níger». Vilaweb, 10-08-2023. [Consulta: 10 agost 2023].
* ↑ «La CEDEAO se aleja de la opción militar y enviará a Níger a un equipo de mediadores» (en castellà). Europa Press, 13-08-2023. Arxivat de l'original el 2023-08-13. [Consulta: 13 agost 2023].
* ↑ «Reino Unido evacúa su Embajada en Níger por motivos de seguridad» (en castellà). Europa Press, 20-08-2023. [Consulta: 20 agost 2023].
* ↑ «Niger : la Cedeao juge le plan de transition de la junte inacceptable» (en francès). Le Monde.fr, 21-08-2023.

## Vegeu més

* Cop d'estat al Níger de 2023
* Comunitat Econòmica dels Estats de l'Àfrica Occidental (CEDEAO)
* Abdourahamane Tchiani
* Moviment M62